# data[].attributes.body
Két csoportra osztottak minket. Először az iskola egy másik épületében voltak programok, ahol egy szabadulószobában kezdtünk aminek a témája a fenntarthatóság. 2 fajta szabaduló szobába voltunk beosztva, az egyik Etiópiában játszódott, a másik pedig a jövőben. Utána részt vettünk egy előadáson, itt egy rövid bemutatkozás után ismertették velünk Fossano használt tárgyak boltját (Bottega 23) és elmondták, hogy olyan embereket alkalmaznak akik hátrányos helyzetűek, ezzel is segítve a társadalomba való beilleszkedésüket. Ezután meditációs foglalkozásra mentünk. Jógamatracokra kellett ülni vagy feküdni és innen indult a meditáció. Főként légzőgyakorlatokat végeztünk, amelyek segítenek megtalálni a belső hangodat. A teljes foglalkozás 20 percig tartott. Ekkor átmentünk az iskola másik épületébe. Ott először pár ételnek a vízlábnyomát néztük meg. Ezek után plogging-ot végeztünk, ami az iskolában való szemétszedést takarja, a fenntarthatóság érdekében. Minden csoport kapott egy területet, ahol be kellett gyűjtenie a szemetet, személyenként leosztottuk, hogy ki milyen fajta szemetet szed. Miután összeszedtünk minden szemetet, visszamentünk megmérni és szétválogatni, annak érdekében, hogy minden szemét jó helyre kerüljön. Ezek a feladatok után lehetett Just Dance-ezni és hazamenni a családokhoz ebédelni.

Délután néhány magyar, olasz és portugál társaságában körbejártuk Torinot.

# data[].attributes.body
Reggel 8 óra körül kezdődtek a programok!

Az első feladatunk egy kvíz kitöltése volt, ami megmutatta mennyire vagyunk környezettudatosak. Nagyon megoszló eredmények születtek.

Ezután 6-8 fős csapatokra bontottak minket, minden csoportban voltak egyaránt magyarok, olaszok, belgák és portugálok. A feladatunk az volt, hogy készítsünk egy fogást a megadott feltételeknek megfelelően. Célul egy minél fenntarthatóbb, olcsóbb és egészségesebb étel összeállítását tűztük ki. Miután kitaláltuk, hogy milyen összetevőket fogunk használni, elmentünk egy közeli szupermarketbe, felírni az alapanyagok árát. Ezeket később beillesztettük a prezentációnkba. Miután visszaértünk az iskolába, tartottunk egy hosszabb szünetet és megebédeltünk. Délután visszarendeződtünk a csapatokba és összeállítottuk a délelőtt kitalált fogást bemutató prezentációt. Miután lejárt a projektre elkészítésére szánt időnk, mindenki előadta a prezentációt a csapatából egy kiválasztott személy képviseletével. A nyertest a zsűri választotta ki, vagyis az Erasmusban résztvevő tanárok.

A kötelező, közös programok után, fakultatív Just dance-ezésre volt lehetőség.

Miután annak is vége lett, mindenki saját, szabadon választott programmal folytatta a napot a fogadó diákokkal.

A társaság egyik fele elment az egyik olasz diákhoz és carbonarat csináltak. Nagyon finom volt, rettentő ügyesen főztek.

Nap végén mindenki fáradtan, új élményekkel ment haza és felkészültünk a következő napra.

(A keddi napot Zille és Niki foglalták össze)

The programs started around 8 a.m.

Our first task was to complete a quiz that showed how environmentally conscious we are. The results were very divided.

After that, we were split into teams of 6–8 people. Each group included Hungarians, Italians, Belgians, and Portuguese students. Our task was to create a dish according to given criteria. Our goal was to put together a meal that was as sustainable, affordable, and healthy as possible. Once we had decided which ingredients we would use, we went to a nearby supermarket to write down the prices of the ingredients. Later, we included these in our presentation.

After returning to school, we had a longer break and had lunch. In the afternoon, we regrouped into our teams and prepared a presentation introducing the dish we had planned in the morning. When the time allocated for completing the project was up, each team presented their work, represented by one selected member. The winner was chosen by the jury, which consisted of the teachers participating in the Erasmus program.

After the mandatory joint programs, there was an optional Just Dance session.

When that ended, everyone continued the day with freely chosen activities together with their host students.

Half of the group went to one of the Italian students’ homes and made carbonara. It was very delicious—they cooked incredibly well.

At the end of the day, everyone went home tired but full of new experiences, and we prepared for the next day.

(The summary of Tuesday was written by Zille and Niki.)

# data[].attributes.body
Jan 14. szerda

Ez volt a kirándulásunk negyedik napja.

Amint mindenki megérkezett az iskolába 8 órakor buszra szálltunk és másfél órás út után megérkeztünk Droneroba. Érkezés után egyből elindultunk a célunk felé mely egy gyalog két órára lévő függőhíd volt, a “ Tibeti Híd”.

Az út során láttunk tanyákat, egy középkori tornyot és a gyönyörű hegyvidéki tájat. Amint elértük a hidat, elkezdtünk átkelni rajta és közben a gyerekek kék , a tanárok sárga szalagokat kötöttek rá, mely az európai összetartást hivatott jelképezni. Az átkelés után tartottunk egy ebédszünetet és mindenki lehetőséget kapott arra, hogy ha akart, átszaladhatott a félelmetesen mozgó, de biztonságos hídon. A napunk még nem ért véget ezzel a programmal, mivel busszal visszamentünk Droneroba és egy ottani konferencia teremben volt 1 órás szabad foglalkozás. Ezután egy meglepetés helyre mentünk, mely egy vidéki templom kriptájában lévő kis betlehem makett volt, mozgó elemekkel. A templomi látogatás után visszatértünk az iskolába. Késő este, 20:30-kor találkozunk összesen 52 diákkal, köztük olasz, belga, portugál és magyar diákokkal és kötetlen programon vettünk részt.

(A szöveget Pozsár Péter és Balázs Noémi írta.)

# data[].attributes.body
Január 12-e az Erasmus+ program első, igazán tartalmas napja volt. Reggel minden résztvevő legkésőbb 8 óráig megérkezett az iskolába, ahol a program vezetője rövid, lényegre törő bemutatkozással indította a napot. Ezt követően ünnepélyes keretek között sor került az ajándékok átadására, amelyeket a fossanói Valleuri iskola igazgatója adott át a tanároknak, ezzel is erősítve az együttműködés és a kölcsönös tisztelet hangulatát.

A hivatalos program után icebreaker foglalkozásokon vettünk részt, amelyek célja az volt, hogy a különböző országokból érkezett diákok közelebb kerüljenek egymáshoz. Ezek a játékos feladatok valóban működtek: a csapat összerázódott, oldottabb lett a hangulat, és mindenkiről megtudhattunk néhány személyesebb információt.

Ezután mindenki az olasz Erasmus-partnerével együtt részt vett a tanórákon, így betekintést nyerhettünk az olasz iskolarendszer mindennapjaiba. A tanórákat egy hosszabb szünet követte, amely alatt pizzát és süteményt kaptunk. A nap második felében négyfős csapatokban, egy játékos városfelfedező program keretében ismerkedtünk meg Fossano városával. A program végén mindenki hazatért a fogadócsaládjához, ahol közös vacsorával zárult a nap.

# data[].attributes.body
8:15-re kellett kiérnünk a fossanói vasútállomásra. A családoktól könnyes búcsút vettünk: a legtöbben nagyon letörtek voltunk. Nagyon gyorsan eltelt ez a hét, szinte fel sem fogtuk. Miután nagy nehezen elengedtük egymást, 8:50-kor felszálltunk a vonatunkra, ami elvitt Fossanóból egészen Torinóig.

Miután leszálltunk a vonatról, elmentünk a Torinóban található Királyi Palotába. Lenyűgöző volt. Azután elsétáltunk a Filmmúzeumba. Nagyon érdekes volt.

Ezután jött a szabad program. Mindenki vásárolt szuvenírt, ruhákat, ételt, mindent, ami csak eszébe jutott. De sajnos ennek is egyszer vége lett, és vissza kellett indulnunk. Felvettük a bőröndjeinket, és felszálltunk a vonatra, hogy hosszú út után visszatérjünk Budapestre.

# data[].attributes.body
Először is feedback-ként egy Padlet-felületet kellett közösen kitöltenünk a héten szerzett tapasztalatainkról. Ezután ellátogattunk a Dentist Recycling gyárba, ahol lehetőségünk volt körülnézni a műanyag-újrahasznosítás folyamatában. Ott a beérkező szemetet szín alapján kiválogatták, megtisztították, majd a különböző anyagokat szétválogatták. Az ebből készült PET-pelyheket bezsákolják és elszállítják.

A vállalat fontos öt alapelve a következő: Refuse, Reduce, Reuse, Recycle, Repair

A gyárból visszaérve egy beszélgetős feladaton vettünk részt a többi diákkal, majd az olasz diákok megtanítottak nekünk két társastáncot. Végül hazamentünk a családokhoz ebédelni és szabadprogramot tartani. A legtöbben pihenéssel töltöttük ezt az időt, hiszen fel kellett készülnünk az esti „pizsamapartira”.

18:30-ra visszamentünk az iskolába, már pizsamában, a családokkal együtt. Az aulát megtöltötték asztalokkal, amelyekre különféle olasz fogások és desszertek kerültek.

A hét befejeztével mindannyian egy-egy oklevelet kaptunk a munkánkért. Ezek után kezdődhetett meg a táncolás, ahol bemutattuk a délelőtt megtanult táncokat, majd egy Just Dance party is kezdetét vette.

A program végén a családokkal közös képeket készítettünk, és a többi diáktól könnyek között búcsút vettünk. Ezután mindenki hazament utoljára, ahol befejeztük a pakolást, és felkészültünk a másnapi hosszú útra, már Magyarországra.

# data[].attributes.body
A Liszt Ferenc repülőtérre körülbelül 6:15-re kellett megérkeznünk. Sok szülő megvárta, amíg a gyerekük sikeresen túljut az ellenőrzéseken, és csak utána indult haza. Szerencsére mindenkinek belefért a csomagja a 20 kilós poggyászkorlátozásba, és a további ellenőrzéseken is zökkenőmentesen jutottunk át. A gépünk sajnos több mint egy órát késett, de türelmesen kivártuk az indulást. A fedélzeten a legtöbben pihentek vagy aludtak az út alatt.

Miután megérkeztünk a tavaszias időjárású Milánóba, megnéztük a Dómot, majd elindultunk Fossanóba. Az út körülbelül 45 percig tartott. Ekkorra már nagyon fáradtak voltunk, de össze kellett szednünk magunkat, hiszen a fogadó családok már vártak minket a megállónál. Fossanóban 18:15 körül szálltunk le, és megismerkedtünk a fogadócsaládjainkkal. Az állomáson közös fotót készítettünk az egész Erasmus-csapattal, majd mindenki elindult a saját fogadócsaládjával az új olasz otthonába.

# data[].attributes.body
January 12 was the first truly substantial day of the Erasmus+ program. In the morning, all participants arrived at the school by 8 a.m. at the latest, where the program coordinator began the day with a brief and focused introduction. This was followed by a ceremonial gift exchange, during which the principal of the Valleuri school in Fossano presented gifts to the teachers, further strengthening the spirit of cooperation and mutual respect.

After the official program, we took part in icebreaker activities designed to help students from different countries get to know one another better. These playful tasks genuinely worked: the group bonded, the atmosphere became more relaxed, and we were able to learn some more personal details about each other.

Afterwards, everyone attended classes together with their Italian Erasmus partner, which gave us insight into the everyday life of the Italian school system. The lessons were followed by a longer break, during which we were served pizza and pastries. In the afternoon, we explored the city of Fossano in groups of four as part of a fun, game-based city discovery program. At the end of the day, everyone returned to their host families, where the day concluded with a shared dinner.